છેલ્લા ઘણા સમયથી જોન અબ્રાહમ અલગ પ્રકારના રોલ કરી રહ્યો છે અને અલગ પ્રકારની ફિલ્મો પણ પ્રોડ્યૂસ કરી રહ્યો છે. તેની ‘રોકી હેન્ડસમ’ અાવી અલગ પ્રકારની ફિલ્મ છે. ‘રોકી હેન્ડસમ’માં એક એવી વ્યક્તિ કબીર અહલાવતની કહાણી છે, જેના બે અવતાર છે. વર્ષ ૨૦૦૯થી પહેલાંનો તેનો કોઈ રેકોર્ડ નથી. અા વ્યક્તિ ક્યાંથી અાવી છે તેની કોઈને કંઈ ખબર નથી. ફિલ્મમાં એક એવી ઘટના બને છે, જેના કારણે તેનું દિમાગ હટી જાય છે. ફિલ્મમાં જોનનું નામ રોકી છે. એક બાળકી તેને હંમેશાં કહે છે કે ખબર છે લોકો તને શું કહે છે, હેન્ડસમ. અા રીતે તેનું નામ રોકી હેન્ડસમ બની જાય છે.